BODOLAND रादाब बाक्सा 29 नबेम्बर 2021: मानास इक देभलेबमेन्ट ससाइटिनि दैदेननायाव गोदानै लुफुंनाय दावराइ जंगल रिसर्टखौ दिनै बेखेवनानै होबाय मानास माहारियारि हाग्रामानि बानसबारि रेनजनि रेनजार बाबुल ब्रह्म’आ । दिनैनि बे दावराइ जंगल रिसर्ट खौ बेखेवनाय हाबाफारियाव बाहागो लाबावदों आर्किथेक दिथागिरि  रुबुला बसुमतारी, सिबिल इन्जियार म्रिपेन बसुमतारी, गबर्धना गोजौ फरायसालिनि बारग फोरोंगिरि बाबुराम बर बिथांमोनाबो बाहागो लायो । लोगोसे दिनैनि बे दावराइ जंगल रिसर्ट बेखेवनाय हाबाफारिनि गेजेरजों गुबुन गुबुन जाइगानि दावबायारि बिथांमोनखौ मानास हाग्रामायाव दावबायफैनानै मिथिंगानि समायना महरखौ नाइनानै आरो जिब जुनार बायदिखौ नायनानै गोजोननाय लानायजों लोगोसे दावराइ जंगल रिसर्ट’ आव हाबफैनानै बरनि हारिमु दिनथिफुंनाय आरो गुबुन गुबुन हारिनि हारिमु दिन्थिफुंनायखौ नाइनायजों लोगोसे बर हारिनि जानाय लोंनाय हारिमुजों गोरोबनाय बायदि जानाय आदार जगायनायखौ जानानै गोजोननाय लांलांगोनखौ मिजिं थिहरदों मानास इक देभलेबमेन्ट ससाइटिनि आफादगिरि सन्तस मसाहारी आरो नेहाथारि राजु बर’ बिथांमोना ।